കേരളത്തിൽ കാലവർഷം ആരംഭിച്ച് രണ്ട് മാസത്തിലേറെ ആകുമ്പോൾ 21 ശതമാനം അധിക മഴ ലഭിച്ചതായി കാലവസ്ഥ നിരീക്ഷണ കേന്ദ്രം . അഞ്ചു ജില്ലകളിൽ അതിവൃഷ്ടി സംഭവിക്കുമ്പോൾ . രണ്ട് ജില്ലകളിൽ പ്രതീക്ഷിച്ച മഴ ലഭിച്ചില്ല എന്നതും ശ്രദ്ധേയമാണ് . ജൂൺ ഒന്നുമുതൽ ജൂലായ് 18വരെയുള്ള തിരുവനന്തപുരം കാലവസ്ഥ കേന്ദ്രത്തിൻറെ റിപ്പോർട്ടാണ് ഇത് . കോട്ടയം , ഇടുക്കി , എറണാകുളം , പാലക്കാട് , മലപ്പുറം ജില്ലകളിലാണ് അതിവൃഷ്ടി സംഭവിച്ചത് . മലപ്പുറത്ത് 25 ശതമാനം അധിക മഴ ലഭിച്ചപ്പോൾ ബാക്കിയുള്ള ജില്ലകളിൽ ഇത് 40 ശതമാനമാണ് . അതേ സമയം കാസർകോഡ് , തൃശ്ശൂർ ജില്ലകളിൽ ശരാശരി മഴ കുറഞ്ഞെന്നാണ് കണക്ക് . സംസ്ഥാനം ഒട്ടാകെ എടുക്കുകയാണെങ്കിൽ 21 ശതമാനം മഴ അധികമായി ലഭിച്ചിട്ടുണ്ട് . ഈക്കാലയളവിൽ 1096.7 മില്ലിമീറ്ററാണ് പ്രതീക്ഷിക്കുന്ന മഴയുടെ തോത് എങ്കിലും ലഭിച്ചത് 1327.9 മില്ലിമീറ്ററാണ് . അതേ സമയം ലക്ഷദ്വീപിൽ 32 ശതമാനം മഴകുറഞ്ഞുവെന്നാണ് റിപ്പോർട്ട് . 504 മില്ലിമീറ്ററാണ് ലക്ഷദ്വീപിൽ പ്രതീക്ഷിച്ച മഴയുടെ തോത് എങ്കിലും ലഭിച്ചത് 327 മില്ലിമീറ്റർ മാത്രം .